CELEX: 32004D0455
Language: lt
Date: 1083196800000
Title: 2004 m. balandžio 29 d. Komisijos sprendimas dėl Kipro stojimo, derinantis Sprendimo 2003/322/EB, įgyvendinančio Europos Parlamento ir Tarybos reglamentą (EB) Nr. 1774/2002, nuostatas dėl tam tikrų maitlesių paukščių lesinimo tam tikromis 1 kategorijos medžiagomis (pranešta dokumentu Nr. C(2004) 1682)tekstas svarbus EEE

Svarbus teisinis pranešimas

|

32004D0455

Oficialusis leidinys L 156 , 30/04/2004 p. 0045 - 0047

		Komisijos sprendimas2004 m. balandžio 29 d.dėl Kipro stojimo, derinantis Sprendimo 2003/322/EB, įgyvendinančio Europos Parlamento ir Tarybos reglamentą (EB) Nr. 1774/2002, nuostatas dėl tam tikrų maitlesių paukščių lesinimo tam tikromis 1 kategorijos medžiagomis(pranešta dokumentu Nr. C(2004) 1682)(tekstas svarbus EEE)(2004/455/EB)EUROPOS BENDRIJŲ KOMISIJA,atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį, ypač į jos 2 straipsnio 3 dalį,atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 57 straipsnio 1 dalį,kadangi:(1) 2003 m. Stojimo akte nebuvo numatyti tam tikrų aktų, kurie lieka galioti po 2004 m. gegužės 1 d., ir kuriuos reikia suderinti dėl stojimo, būtini suderinimai arba jei buvo numatyti, bet juos reikia papildomai suderinti. Šie suderinimai turi būti patvirtinti iki stojimo, kad jie būtų taikytini nuo stojimo.(2) Pagal Stojimo akto 57 straipsnio 2 dalį tokius suderinimus turi tvirtinti Komisija, jei ji tvirtino pradinį aktą.(3) 2002 m. spalio 3 d. Europos Parlamento ir Tarybos reglamentas (EB) Nr. 1774/2002, nustatantis sveikatos taisykles gyvūninės kilmės šalutiniams produktams, neskirtiems vartoti žmonėms [1], numato galimybę vals- tybėms narėms suteikti teisę lesinti nykstančių arba saugomų rūšių maitlesius paukščius tam tikromis 1 kategorijos medžiagomis, nukrypstant nuo tame reglamente nustatytų apribojimų, taikytinų gyvūnų šalutinių produktų naudojimui.(4) Komisijos sprendime 2003/322/EB [2] išvardytos valstybės narės, kurioms suteikta teisė pasinaudoti šia galimybe, maitlesių paukščių, kuriuos galima lesinti 1 kategorijos medžiagomis, rūšys ir įgyvendinimo taisyklės, kurių laikantis galima lesinti.(5) Kipras pateikė prašymą suteikti leidimą lesinti tam tikrų rūšių maitlesius paukščius tam tikromis 1 kategorijos medžiagomis ir pateikė pakankamai informacijos apie tų rūšių paplitimą savo teritorijoje ir saugos priemones, kurios turi būti taikomos lesinant tuos paukščius 1 kategorijos gyvūnų šalutiniais produktais.(6) Todėl Sprendimas 2003/322/EB turėtų būti atitinkamai iš dalies pakeistas.(7) Apie šiame sprendime numatytas priemones buvo informuotas Maisto grandinės ir gyvūnų sveikatos nuolatinis komitetas,PRIĖMĖ ŠĮ SPRENDIMĄ:1 straipsnisSprendimas 2003/322/EB iš dalies keičiamas taip:1. 1 straipsnis keičiamas taip:"1 straipsnisMaitlesių paukščių lesinimo 1 kategorijos medžiagomis taisyklėsPagal Reglamento (EB) Nr. 1774/2002 23 straipsnio 2 dalies d punktą Graikija, Ispanija, Prancūzija, Italija, Kipras ir Portugalija gali suteikti teisę naudoti visus negyvų gyvūnų kūnus, kuriuose gali būti apibrėžtos pavojingos medžiagos, kaip nurodyta to reglamento 4 straipsnio 1 dalies b punkto ii papunktyje, lesinti šio sprendimo priedo A dalyje nurodytų nykstančių arba saugomų rūšių maitlesius paukščius."2. 4 straipsnis keičiamas taip:"4 straipsnisValstybių narių laikymasisGraikija, Ispanija, Prancūzija, Italija, Kipras ir Portugalija nedelsdamos imasi priemonių, būtinų laikytis šio sprendimo, ir paskelbia tas priemones. Jos nedelsdamos apie tai informuoja Komisiją."3. 6 straipsnis keičiamas taip:"6 straipsnisAdresataiŠis sprendimas skirtas Graikijos Respublikai, Ispanijos Karalystei, Prancūzijos Respublikai, Italijos Respublikai, Kipro Respublikai ir Portugalijos Respublikai."4. Priedo A dalyje įrašomas toks f punktas:"f) Kipre: tamsusis grifas (Aegypius monachus) ir palšasis grifas (Gyps fulvus)."2 straipsnisŠis sprendimas taikomas pagal Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį ir nuo jos įsigaliojimo datos.3 straipsnisŠis sprendimas skirtas valstybėms narėms.Priimta Briuselyje, 2004 m. balandžio 29 d.Komisijos varduDavid ByrneKomisijos narys[1] OL L 273, 2002 10 10, p. 1. Reglamentas su paskutiniais pakeitimais, padarytais Komisijos reglamentu (EB) Nr. 808/2003 (OL L 117, 2003 5 13, p. 1).[2] OL L 117, 2003 5 13, p. 32.--------------------------------------------------